proxectonos/corpus_dominio_legal_administrativo_tmp huggingface dataset:
22/06/2021 | Administración LocalMunicipal
Coristanco
Aprobación definitiva plan municipal de defensa contra incendios forestais Concello de Coristanco

Con data do 25.03.2021, o Pleno do Concello de Coristanco en sesión ordinaria, aprobou inicialmente o Plan municipal de prevención e defensa contra incendios forestais do Cocnello (exp 2021/X999/000177). No dito acordo establecíase que no caso de que durante o prazo de información pública non se presentara ningunha reclamación ou suxestión entenderase, conforme ao artigo 49 da LRBRL, definitivamente aprobado o acordo inicial. O Plan foi exposto ao público por un prazo de 20 días laborais, contados a partires do día seguinte ao da publicación do anuncio de aprobación inicial no Boletín Oficial da Provincia, BOP nº 61 do 05.04.2021, para que os interesados presentaran as alegacións ou suxestións que consideraran oportunas. Rematado o dito prazo non se presentaron alegacións ou suxestions en relación co acordo de aprobación inicial. Ao mesmo tempo a Dirección xeral de defensa do monte da Consellería do Medio Rural, emitiu informe favorable acompañando un exemplar do Plan municipal asinado. En virtude do anterior, enténdese que o Plan Municipal de Defensa Contra Incendios Forestais do Concello de Coristanco foi aprobado definitivamente e entrará en vigor ao día seguinte ao da publicación do anuncio de aprobación definitiva no B. O. P. O documento definitivo pode consultarse no taboleiro de anuncios da sede electrónica municipal https://sede.coristanco. gal/opencms/gl/informacion/ e nas Dependencias municipais sitas na Avda. Fisterra, 112, San Roque- Traba, 15147, Coristanco. Coristanco, 14 de xuño de 2021 O Alcalde (asinado electrónicamente) D. Juan Carlos García Pose
22/06/2021 | Administración LocalMunicipal
Ferrol
Intervención
Publicación definitiva do expediente de modificación de crédito n.º 34/2021, subexpediente 01/2021 de crédito extraordinario e 01.1/2021 de suplemento de crédito

E D I C T O O Pleno do Concello de Ferrol, en sesión do día 13 de maio 2021, aprobou inicialmente o expediente de modificación de crédito n.º 34/2021, subexpediente 01/2021 de crédito extraordinario e 01.1/2021 de suplemento de crédito. Transcorreu o prazo de exposición pública do expediente sen que conste expresamente que se presentasen alegacións, tal e como certifica a secretaria xeral acctal. do Concello en data 18/06/2021. Consonte o establecido nos artigos 177.2 e 169.3 do texto refundido da Lei reguladora das facendas locais, aprobado no RDL 2/2004, do 5 de marzo, publícanse mediante o presente edito os estados dos orzamentos de ingresos e de gastos resumidos por capítulos segundo resultarán logo da modificación: ESTADO DE GASTOS ESTADO DE INGRESOS Ao abeiro do que se establece no artigo 171 do texto refundido da Lei reguladora das facendas locais, aprobado no RDL 2/2004, do 5 de marzo, contra a aprobación definitiva deste expediente poderase interpoñer directamente recurso contencioso-administrativo, nos termos e prazos previstos na súa lexislación reguladora. Ferrol, 21 de xuño de 2021. A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Eva Martínez Montero
22/06/2021 | Administración LocalMunicipal
Cariño
Delegación das funcións da Alcaldía

En cumprimento do previsto no artigo 44.2 do Real Decreto 2568/1986 dase publicidade ao Decreto nº 260/ de 16/06/2021, de delegación de funcións da Alcaldía: “Logo de ver as atribucións que son conferidas á Alcaldía pola normativa vixente: art.21 da Lei 7/85, art.24 R. D.781/86, art 41 R. D. 2568/86, art.61 da Lei 5/97 de Administración Local de Galicia. Logo de ver o disposto no artigo 47 do R. D. 2568/86 polo que se aproba o Regulamento de Organización, Funcionamento e Réxime Xurídico das Entidades Locais, dacordo co cal corresponde ós Tenentes de Alcalde, sustituir na totalidade das súa funcións e polo orde do seu nomeamento ó Alcalde, en casos de ausencia, entre outros, esixíndose nestos casos, resolución expresa de delegación das competencias de que se trate, resolución que deberá reunir os requisitos establecidos no artigo 44.1 e 2 do mesmo regulamento. Logo de ver o establecido no artigo 44.1 e 2 do R. D. 2568/86 dacordo cos cales as delegacións se realizarán por decreto de Alcaldía, con indicación das facultades que se delegan e condicións do seu exercicio, producindo efectos a resolución desde o día seguinte á data da mesma, sen perxuicio da súa obrigatoria publicación no BOP. Tendo en conta que me vou ausentar do termo municipal entre o dezaoito e o vintecinco de xuño deste ano, ambos incluidos. PRIMEIRO: Delegar no 1º Tenente de Alcalde, Alberto Iglesias Fraguela, as competencias da Alcaldía entre o dezaoito e o vintecinco de xuño deste ano (ambos incluidos) SEGUNDO: Ordear a publicación da presente no taboleiro de anuncios do Concello e no Boletín oficial da Provincia. TERCEIRO: Notifíquese a presente ao interesada e comuníquese ó Pleno na vindeira sesión ordinaria que celebre. Cariño, 16 de xuño de 2021. O Alcalde. Emilia Encarnacion Camus Sorinas Cariño 17 de xuño de 2021
22/06/2021 | Administración LocalMunicipal
Ames
Contratación como persoal laboral fixo e creación de lista de agarda. Responsable da Aula da Natureza do Concello de Ames. Proceso de estabilización de emprego temporal. Oferta de emprego publico 2018

Contratación como persoal laboral fixo e creación de lista de agarda. Responsable da Aula da Natureza do Concello de Ames. Proceso de estabilización de emprego temporal. Oferta de emprego publico 2018. Mediante Decreto da Alcaldía 2086/2021, de 16 de xuño, acordouse: “Primeiro.- Contratar como Responsable da Aula da Natureza do Concello de Ames, Persoal Laboral fixo, Grupo A, subgrupo A1, a Ruyman Jose Assabbouh Verdini con NIF ***5807**, dende o 16.06.2021, por ser a aspirante que acadou a maior puntuación no proceso selectivo convocado polo concello para a cobertura de responsable da aula da natureza do Concello de Ames, praza correspondente á oferta de emprego público 2018. (.) Contra esta resolución, que pon fin á vía administrativa, os/as aspirantes poderán interpoñer, con carácter potestativo, recurso de reposición ante o mesmo órgano que ditou o acto, no prazo dun mes contado desde o día seguinte ao da publicación desta resolución, ou directamente recurso contencioso-administrativo no prazo de dous meses contados desde a mesma data, na forma prevista na lexislación reguladora de dita xurisdición contencioso-administrativa.” Ames, 17 de xuño do 2021 O alcalde José Blas García Piñeiro
22/06/2021 | Administración LocalMunicipal
Pontedeume
Anuncio exposición pública, padrón entrada de vehículos a través de beirraruas, carga e descarga de mercadurias, exercicio 2021

Por resolución da Alcaldía núm.358/2021 de 15 de xuño, aprobouse o seguinte: “Visto o padrón da taxa por entrada de vehículos a través de beirarrúas e as reservas de vía pública para aparcamento, carga e descarga de mercadorías de calquera clase, exercicio 2021./. En uso das atribucións que me confire o artigo 21 da Lei 7/85, do 2 de abril, reguladora das bases de réxime local, RESOLVO: PRIMEIRO.- Aprobar o padrón da taxa por entrada de vehículos a través de beirarrúas e as reservas de vía pública para aparcamento, carga e descarga de mercadorías de calquera clase, correspondente ao exercicio 2021 e as liquidacións resultantes deste, (.) SEGUNDO.- Expoñer ao público tódolos datos incorporados ao padrón que se aproba mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria (segundo redacción dada pola Lei 25/95, do 20 de xullo). TERCEIRO.- Contra as liquidacións incorporadas ao padrón os interesados poderán interpor recurso de reposición, segundo o disposto no artigo 14.2 do Real Decreto Lexislativo 2/2004 polo que se aproba o Texto Refundido da lei reguladora das facendas locais, no prazo dun mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente./.” En Pontedeume, documento asinado dixitalmente o 16 de xuño de 2021, polo Sr. Alcalde, D. Bernardo Fernández Piñeiro.
22/06/2021 | Administración LocalMunicipal
Arzúa
Aprobación do padrón da taxa pola entrada de vehículos a través de beirarrúas do ano 2021

ANUNCIO DE EXPOSICIÓN PÚBLICA PADRÓN DA TAXA POLA ENTRADA DE VEHÍCULOS A TRAVÉS DE BEIRARRÚAS Con data 16/06/2021 por esta Alcaldía apróbase inicialmente o padrón da taxa pola entrada de vehículos a través de beirarrúas e as reservas de vía pública para aparcadoiro, carga e descarga de mercadorías do ano 2021 co detalle seguinte:  Padrón do ano 2021 (186 recibos por importe total de 17.602,44 euros). O padrón aprobado expónse ó público nas oficinas do Concello de Arzúa durante QUINCE DÍAS hábiles, contados a partir da publicación do anuncio no Boletín Oficial da Provincia, a efectos de que poida ser examinado e presentar as oportunas reclamacións. No caso de non presentarse reclamacións, a citada aprobación elevarase automaticamente a definitiva. Esta exposición servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, Xeral Tributaria. Contra o citado padrón os interesados poderán interpor recurso de reposición, segundo o disposto no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, ante a Alcaldía no prazo DUN MES, contado dende o día seguinte ao remate da exposición pública do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso-administrativo, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Non obstante, se o consideran oportuno, os interesados poderán empregar e exercitar calquera outro recurso que se estime conveniente. O que se fai público para xeral coñecemento e efectos oportunos. Arzúa, a 21 de xuño de 2021. O alcalde José Luis García López
22/06/2021 | Administración LocalMunicipal
Mugardos
Delegación de funcións da Alcaldía na 1.ª tenente de alcalde

A N U N C I O O Sr. alcalde do Concello de Mugardos, con data 16.06.2021, ditou a Resolución que de seguido se transcribe: “RESOLUCIÓN DA ALCALDÍA N.º 645/2021.–Asunto: DELEGACIÓN DE FUNCIÓNS DA ALCALDÍA NA 1.ª TENENTE DE ALCALDE Tendo que ausentarme do municipio os días 17 e 18 de xuño de 2021, por motivos persoais. Pola presente, e de acordo co establecido no artigo 63 da Lei de administración local de Galicia, nos artigos 44 e 47.1 e 2 do Regulamento de organización, funcionamento e réxime xurídico das corporacións locais e nos artigos 8 e 90 do Regulamento Orgánico Municipal (ROM), RESOLVO: Primeiro. –Delegar a totalidade das miñas funcións na 1.ª tenente de alcalde, Dna. NAIR LUCIANO ALBERTO YAQOOB ANGUEIRA, durante os días 17 e 18 de xuño de 2021. Na documentación elaborada farase constar a autorización de dita delegación. Segundo. –Da presente resolución darase conta ó Pleno da Corporación na primeira sesión que este celebre, notificarase persoalmente á interesada, e publicarase no Boletín Oficial da Provincia, sen prexuízo da súa efectividade dende o día seguinte ó da data da mesma. Mugardos, asinado dixitalmente na data que figura na marxe polo alcalde.” Asinado dixitalmente polo Sr. alcalde, D. Juan Domingo de Deus Fonticoba, en data 16 de xuño de 2021.
22/06/2021 | Administración LocalMunicipal
A Coruña
Educación
Apertura de prazos para a convocatoria do proceso de admisión das prazas vacantes nas escolas infantís integradas na Rede de Escolas Infantís Municipais para o curso 2021-2022

Visto o acordo da Xunta de Goberno Local polo que se aproban as bases de admisión nas escolas infantís e se delega no concelleiro delegado da Área de Educación e Memoria Histórica a calendarización dos prazos do proceso e visto asemesmo, o informe emitido pola técnica de educación e conformado pola xefa do Servizo de Educación, en virtude das atribucións delegadas pola Xunta de Goberno Local en data 28/06/2019 (BOP nº 124 03/07/2019), Primeiro.- Proceder á apertura da convocatoria de prazas vacantes dentro do proceso de admisión nas escolas infantís integradas na Rede de Escolas Infantís Municipais. O prazo de solicitude será de oito días hábiles contados desde o dia seguinte da publicación da convocatoria no boletín oficial da provincia. As prazas vacantes de cada unha das escolas, obxecto desta convocatoria, serán publicadas na páxina web do concello: www.coruna. gal/educacion Segundo.- Nesta convocatoria poderán solicitar praza persoas empadroadas na cidade con posterioridade ao 1 de xaneiro sempre que non exista demanda do servizo por persoas que cumpran este requisito. Terceiro.- É requisito para participar nesta convocatoria, non ter formalizada matrícula nunha escola da REIM. Cuarto.- As persoas adxudicatarias dunha praza vacante causarán baixa na listaxe de agarda da escola na que figuren anteriormente. De ser o caso, si se atopa en lista de agarda en duas escolas, a raíz da nova convocatoria, deberá renunciar por escrito a unha delas. Quinto.- As solicitudes xunto co resto da documentación presentaranse no rexistro municipal (presencial ou telemático). No caso de presentar a solicitude por outro medio permitido na Lei de Procedemento administrativo, deberá informar ao Servizo Municipal de Educación ao correo electrónico: escuelasinfantiles@coruna. es Sexto.- As persoas solicitantes que participaron no proceso anterior, presentarán a solicitude por rexistro pero non están obrigadas a presentar o resto da documentación exixida salvo que, de afectar á baremación, se precise unha actualización da mesma. A Coruña, 17 de xuño de 2021 Noelia Alejandra Turibio Fruhauf O concelleiro delegado da Área de Educación, Memoria Histórica, Innovación, Industria e Emprego
22/06/2021 | Administración LocalMunicipal
Oroso
Delegación de celebración de matrimonio civil

ANUNCIO Delegación de celebración de matrimonio Por resolución ditada o 15.06.2021, o Sr. alcalde acordou a delegación do exercicio da competencia para a celebración do seguinte matrimonio civil no concelleiro desta Corporación don Ricardo Javier Yates Vallecilla:  Entre D. JEAN LUC LUPESCU LATOR e OMAR LUIS BRITES ABRAM., o 24.07.2021 Oroso, 16 de xuño de 2021. O alcalde Luis Rey Villaverde
18/06/2021 | Administración LocalMunicipal
Melide
Aprobación padróns fiscais vaos permanentes e lixo, ano 2021

Aprobados por acordo da Xunta de Goberno Local do 3 de xuño de 2021 os padróns fiscais correspondentes ao exercicio 2021 seguintes: - Padrón fiscal da taxa por entrada de vehículos a través de beirarrúas e reserva da vía pública para aparcamento exclusivo, parada de vehículos, carga e descarga de mercadorías de calquera clase, correspondente ao ano 2021, cun total de 343 recibos por importe total de 24.028,15 €. - Padrón fiscal da taxa de recollida e tratamento de lixo correspondente ao ano 2021, cun total de 5686 recibos por importe total de 429.720,78 €. Quedan a disposición dos interesados na Intervención do concello de Melide, durante un prazo de 15 días, contados a partir do seguinte á publicación deste anuncio no BOP, con carácter de notificación colectiva segundo o artigo 124.3 da Lei Xeral Tributaria. Contra o acto de aprobación dos padróns e das liquidacións incorporadas a este, poderanse interpoñer os recursos pertinentes. Melide, 14 de xuño de 2021 O alcalde, José M. Pérez Penas
18/06/2021 | Administración LocalMunicipal
Boqueixón
Bases para a provisión en réxime laboral temporal da contratación de 3 peóns forestais encargados/as do manexo e actuación do vehículo motobomba (V. M. B) 2021

Por Decreto de Alcaldía, núm.278/2021, do 16 de xuño de 2021, aprobáronse as bases para a provisión en réxime laboral temporal da contratación de 3 peóns forestais encargados/as do manexo e actuación do vehículo motobomba (V. M. B), cunha xornada laboral completa, para un contrato de 3,5 meses. A actuación está subvencionada mediante a SEGUNDA ADDENDA Ó CONVENIO INTERADMINISTRATIVO SUBSCRITO ENTRE A CONSELLERÍA DO MEDIO RURAL E A ENTIDADE LOCAL DE BOQUEIXÓN PARA A PARTICIPACIÓN NA PREVENCIÓN E DEFENSA CONTRA INCENDIOS FORESTAIS DURANTE O ANO 2019 COFINANCIADO PARCIALMENTE CO FONDO EUROPEO AGRÍCOLA DE DESENVOLVEMENTO RURAL (FEADER) NO MARCO DO PDR DE GALICIA 2014-2020. As bases están a disposición dos/as interesados/as no taboleiro de edictos do concello de Boqueixón, na páxina web municipal www.boqueixon. gal e no taboleiro de anuncios da sede electrónica municipal (https://sede.boqueixon.com). Boqueixón, 16 de xuño de 2021 Manuel Fernández Munín, alcalde-presidente
18/06/2021 | Administración LocalMunicipal
Santiso
Aprobación inicial da conta xeral do exercicio 2020

ANUNCIO Unha vez informada pola Comisión Especial de Contas deste Concello, en sesión celebrada o día 11 de xuño do ano en curso, a conta xeral correspondente ó exercicio económico 2020, de conformidade co disposto no apartado 3 do artigo 212 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, queda exposta ó público na Secretaría-Intervención deste Concello, por prazo de quince días, contados a partir do seguinte ó da inserción do presente edicto no Boletín Oficial da Provincia. Durante dito prazo os interesados poderán presentar as reclamacións, reparos ou observacións que estimen pertinentes de conformidade co disposto nos artigos 116 da Lei 7/1985, do 2 de abril, e 212.3 do Real Decreto Lexislativo 2/2004, do 5 de marzo. Santiso, 14 de xuño de 2021. O alcalde Manuel Adán López
18/06/2021 | Administración LocalMunicipal
Monfero
Aprobación de padróns fiscais SAF 04/2021

EXPOSICIÓN PÚBLICA APROBACIÓN PADRÓNS FISCAIS S. A. F. ABRIL 2021 Por acordo da X. G. L. de data 09/06/2021 aprobáronse os padróns fiscais do mes de ABRIL de 2021 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.017,28 e 69,61 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, que tamén se publicará no taboleiro de anuncios electrónico do Concello, para que os/as interesados/as poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria, e artigo 24 do Real decreto 939/2005, do 29 de xullo, polo que se aproba o Regulamento xeral de recadación. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. Asemade poderán interpoñer calquera outro recurso que estimen pertinente O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse entre o 20 e o 21 de xullo de 2021 ás respectivas entidades para o seu cargo nas contas designadas polos/as contribuíntes. Monfero, 11 de xuño de 2021. O alcalde Andrés Feal Varela
18/06/2021 | Administración LocalMunicipal
As Somozas
Anuncio da conta xeral 2020

ANUNCIO En cumprimento do disposto no artigo 212 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, e unha vez que foi debidamente informada pola Comisión Especial de Contas, exponse ao público a conta xeral correspondente ao exercicio 2020, por un prazo de quince días, durante os cales os interesados poderán presentar as reclamacións, reparos ou observacións que estimen oportunos. As Somozas, 2 de xuño de 2021. O alcalde Asdo.: Juan Alonso Tembrás
18/06/2021 | Administración LocalMunicipal
Paderne
Convocatoria da selección de personal laboral temporal. Programa de subvencións a concellos e entidades locais para contratar persoal técnico para a atención de museos e centros de interpretación durante o ano 2021. Técnico Aula da Ría

CONVOCATORIA SELECCIÓN PARA A CONTRATACIÓN DUN TÉCNICO PARA AULA DA RÍA Por Decreto n.º 192/2021, do 11 de xuño de 2021, o alcalde-presidente do Concello de Paderne resolveu convocar procedemento público para a contratación laboral temporal dun técnico para a Aula da Ría ao abeiro do Programa de subvencións a concellos e entidades locais para contratar persoal técnico para a atención de museos e centros de interpretación, durante o ano 2021 da Deputación Provincial da Coruña, por un período de tres meses, e aprobar as bases para a realización do correspondente concurso-oposición. As bases están a disposición dos/as interesados/as no taboleiro de edictos da Casa Consistorial e taboleiro de anuncios da sede electrónica do Concello: https://sede.concellodepaderne.es/gl/. O prazo de presentación de instancias será de 5 días hábiles, contados a partir do día seguinte á data de publicación do presente anuncio no BOP. Paderne, 14 de xuño de 2021. O alcalde-presidente César Longo Queijo
18/06/2021 | Administración LocalMunicipal
Abegondo
Convocatoria de prazas de brigada de prevención de incencios forestais 2021

ANUNCIO Comunícase que por medio da Resolución da Alcaldía do 17/06/2021 (Expte. TEDEC número: 2021/G003/000226) aprobáronse as bases de selección para a contratación laboral temporal das persoas traballadoras que integrarán a brigada de prevención e defensa contra incendios forestais no exercicio 2021, conforme ao convenio de colaboración asinado coa Consellería do Medio Rural da Xunta de Galicia. O Concello de Abegondo convoca as seguintes prazas:  1 xefe/a de brigada  1 peón condutor/a  3 peóns de brigada As bases da convocatoria pódense consultar no taboleiro de anuncios municipal e na sede electrónica do Concello (https://sede.abegondo. gal). Prazo de presentación de instancias: 5 días hábiles a partir do día seguinte á publicación deste anuncio. Abegondo, 17 de xuño de 2021. O alcalde José Antonio Santiso Miramontes
18/06/2021 | Administración LocalMunicipal
Boqueixón
Bases para contratación de 2 brigadas de prevención, vixilancia e defensa contra incendios forestais (2021)

Por Decreto de Alcaldía, núm.276/2021, do 16 de xuño de 2021, aprobáronse as bases para a provisión en réximen laboral temporal da contratación de 2 brigadas de prevención, vixilancia e defensa contra incendios forestais (2021), cunha xornada laboral completa, para un contrato de 3 meses. A actuación está subvencionada mediante a SEGUNDA ADDENDA Ó CONVENIO INTERADMINISTRATIVO SUBSCRITO ENTRE A CONSELLERÍA DO MEDIO RURAL E A ENTIDADE LOCAL DE BOQUEIXÓN PARA A PARTICIPACIÓN NA PREVENCIÓN E DEFENSA CONTRA INCENDIOS FORESTAIS DURANTE O ANO 2019 COFINANCIADO PARCIALMENTE CO FONDO EUROPEO AGRÍCOLA DE DESENVOLVEMENTO RURAL (FEADER) NO MARCO DO PDR DE GALICIA 2014-2020. As bases están a disposición dos/as interesados/as no taboleiro de edictos do concello de Boqueixón, na páxina web municipal www.boqueixon. gal e no taboleiro de anuncios da sede electrónica municipal (https://sede.boqueixon.com). Boqueixón, 16 de xuño de 2021 Manuel Fernández Munín, alcalde-presidente
18/06/2021 | Administración LocalMunicipal
Cambre
Aprobación inicial do expediente de suplemento de crédito núm.2/2021

O Pleno municipal, en sesión extraordinaria do día 16 de xuño de 2021, acordou aprobar inicialmente o expediente de suplemento de crédito núm.2/2021. Por medio do presente exponse ao público polo prazo de quince días hábiles, contados a partir do seguinte á publicación deste anuncio no Boletín oficial da Provincia, a efectos de que os interesados que estean lexitimados segundo o disposto no artigo 170.1 do Real decreto lexislativo 2/2004, poidan examinalo na Intervención municipal e presentar ante o Pleno municipal, as reclamacións que estimen pertinentes, de conformidade co disposto nos artigos 177, en relación co 169, do Real decreto-lexislativo 2/2004, do 5 de marzo, polo que se aproba o texto refundido da Lei reguladora das facendas locais. Cambre, 16 de xuño de 2021. A concelleira delegada da Área de Economía, Facenda e Recursos Humanos P. D. (R. A. núm.1323/2019, do 1 de xullo) M.ª Dolores Pan Lesta
18/06/2021 | Administración LocalMunicipal
Boimorto
Corrección de erro padrón

Corrección de erro no Decreto da Alcaldía núm.173/2021, de data 01.06.2021, relativo á exposición pública da aprobación do padrón fiscal do servizo punto de atención á infancia abril 2021 Advertido erro no Decreto da Alcaldía núm.173/2021, de data 01/06/2021, relativo á exposición pública de aprobación da liquidación e do padrón de contribuíntes do servizo do punto de atención á infancia do mes de abril de 2021, publicado no BOP n.º 94, do 21 de maio de 2021, procedeuse, mediante Decreto 224/2021 do 11/06/2021, a correxir unha das liquidacións practicadas, resultando que o importe total do padrón sería pola cantidade de 2.330,00 €. Polo presente edito, publícase a corrección do erro cometido, facendo constar que o padrón de contribuíntes do servizo do punto de atención á infancia do mes de abril de 2021 ascende á cantidade de 2.330,00 €. O que se fai público para xeral coñecemento. Boimorto, 15 de xuño de 2021. A alcaldesa Asdo.: María Jesús Novo Gómez
18/06/2021 | Administración LocalMunicipal
Sada
Alcaldía
Delegación especial de asistencia e voto noutro membro da Corporación municipal para a sesión ordinaria da Asemblea Xeral do Consorcio Galego de Servizos de Igualdade e Benestar do xoves 17 de xuño do 2021

Esta Alcaldía, mediante a súa resolución núm.1313/2021, do 10 de xuño, delegou na concelleira delegada de Benestar Social e Igualdade, dona Isabel Reimúndez Suárez, o exercicio das atribucións do representante do Concello relativas á asistencia e voto na sesión da Asemblea Xeral do Consorcio Galego de Servizos de Igualdade e Benestar que se celebrará o 17 de xuño do 2021. O que se publica segundo o disposto no art.44.2 do Real Decreto 2568/1986, do 28 de novembro. Sada, o 14 de xuño do 2021 O alcalde, Óscar Benito Portela Fernández
18/06/2021 | Administración LocalMunicipal
Noia
Administración Financeira. Intervención
Aprobación definitiva do orzamento 2021 do Concello de Noia

ANUNCIO DE APROBACIÓN DEFINITIVA SUMARIO Acordo do Pleno do Concello de Noia polo que se aproba definitivamente o orzamento municipal para o exercicio 2021. TEXTO Aprobado definitivamente o Orzamento Municipal do Concello para o 2021 e comprensivo aquel de o Orzamento Xeral deste Concello, Bases de Execución, persoal de Persoal funcionario e laboral, de conformidade co artigo 169 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, e o artigo 20 do Real Decreto 500/1990, do 20 de abril, publícase o resumo do mesmo por capítulos: CADRO DE PERSOAL ( 1 ) POSTOS DE TRABALLO VACANTES E SEN INTERINIDADE ( 2 ) POSTOS DE TRABALLO CUBERTOS POR INTERINOS Dita aprobación poderá ser impugnada ante a Xurisdición Contencioso-Administrativa, cos requisitos, formalidades e causas sinaladas no artigo 170 e 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, e na forma e prazos que establecen as normas de devandita xurisdición. A masa salarial do persoal laboral do Concello de Noia que queda cifrada en 2.063.438,07 euros. Noia, 16 de xuño de 2021. O alcalde Santiago Freire Abeijón
18/06/2021 | Administración LocalMunicipal
Santiso
Aprobación inicial de expediente de modificación de créditos

O Pleno Municipal, en sesión ordinaria celebrada o día 11 de xuño de 2021, acordou aprobar inicialmente o expediente de modificación de créditos, baixo a modalidade de “modificación de créditos con cargo o remanente de Tesourería (Suplemento de créditos), por importe de //39.932, 49// euros. Por medio do presente expónse ao público polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados que estean lexitimados segundo o disposto no artigo 170,1 do Real Decreto Lexislativo 2/2004, poidan examinalo na ´secretaría-intervención municipal e presentar ante o Pleno municipal, as reclamacións que estimen pertinentes, de conformidade co disposto nos artigos 177, en relación co 169, do Real Decreto-Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Santiso a 14 de xuño de 2021 O alcalde Manuel Adán López
18/06/2021 | Administración LocalMunicipal
Paderne
Convocatoria da selección de personal laboral temporal. Limpeza de praias 2021. Tres peóns

CONVOCATORIA SELECCIÓN PARA A CONTRATACIÓN DE TRES PEÓNS AO ABEIRO DO PROGRAMA LIMPEZA DE PRAIAS MARÍTIMAS 2021 Por Decreto n.º 191/2021, do 11 de xuño de 2021, o alcalde-presidente do Concello de Paderne resolveu convocar procedemento público para a contratación laboral temporal de tres peóns para a realización do Programa de limpeza de praias marítimas, da Deputación Provincial da Coruña, por un período de 3 meses e 21 días, e aprobar as bases para a realización do correspondente concurso-oposición. As bases están a disposición dos/as interesados/as no taboleiro de edictos da Casa Consistorial e taboleiro de anuncios da sede electrónica do Concello: https://sede.concellodepaderne.es/gl/. O prazo de presentación de instancias será de 5 días hábiles, contados a partir do día seguinte á data de publicación do presente anuncio no BOP. Paderne, 14 de xuño de 2021. O alcalde-presidente César Longo Queijo
18/06/2021 | Administración LocalMunicipal
Cariño
Delegación para celebración de voda

ANUNCIO DE DELEGACIÓN DA ALCALDÍA Por Resolución da Alcaldía n.º 251/2021, de data 14/06/2021, acordouse a delegación do exercicio da competencia para a celebración de matrimonio civil previsto para o 19 de xuño deste ano, ás 12.30 horas, no concelleiro da Corporación Municipal don Vilmar Carlos Gerardo Reigia Kharbouch. O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Cariño, 14 de xuño de 2021. O alcalde José Miguel Alonso Pumar
18/06/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de levantamento de actas previas á ocupación relativa á expropiación DP 0401 Ares a Redes, p. q. 0+140 ao 3+200. Actualización do proxecto de senda peonil (Ares) DP0401

Servizo de Patrimonio e Contratación ANUNCIO DE LEVANTAMENTO DE ACTAS PREVIAS Á OCUPACIÓN RELATIVA Á EXPROPIACIÓN DP 0401 Ares a Redes, p. q. 0+140 ao 3+200. Actualización do proxecto de senda peonil (Ares) DP0401 Expediente: 2021000033374 O Pleno da Corporación, en sesión celebrada o día 30/04/2021, acordou a aprobación do PSPE/2019. – PLAN DE SENDAS PEONÍS, no que se inclúe a seguinte obra: O citado Plan no que se inclúe a obra anteriormente indicada, foi exposto ao público mediante anuncio publicado no Boletín Oficial da Provincia n.º 100 do 31/05/2021, non formulándose reclamacións referidas a esta obra. En virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/1985, artigo 2 da Lei de Expropiación Forzosa e artigo 94 do Decreto Lexislativo 781/1986 e art.22.5 da Lei 8/2013 do 28 de xullo, de Estradas de Galicia, convocase aos titulares de bens e dereitos afectados que figuran na relación que a continuación se indica para que comparezan nos lugares, datas e hora que se detallan a continuación, co fin de proceder ao levantamento das Actas Previas para determinar os dereitos afectados, o valor destes e os prexuízos determinantes da rápida ocupación, sen prexuízo de trasladarse ao lugar das fincas se se considera necesario. Data: 01/07/2021 Horario: DE 16.30 A 17.30 Lugar: SALÓN DE PLENOS - CASA DO CONCELLO Concello: ARES RELACIÓN DE TITULARES Ao devandito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, documento nacional de identidade, tarxeta do número de identificación fiscal e o último recibo do imposto sobre bens inmobles, podendo facerse acompañar á súa costa, se o estiman oportuno, dos seus peritos e notarios. Así mesmo e en cumprimento do establecido no artigo 56 do Regulamento da Lei de Expropiación Forzosa, ábrese información pública durante un prazo de quince días naturais, contados a partir do seguinte da publicación no Boletín Oficial da Provincia ou ata en momento do levantamento do acta previa á ocupación correspondente, a fin de que as persoas interesadas poidan formular por escrito, ante a Deputación Provincial (Servizo de Patrimonio e Contratación), Avda. Porto da Coruña n.º 2, as alegacións que estimen pertinentes con obxecto de corrixir posibles erros padecidos ao relacionar os bens afectados pola urxente ocupación. A Coruña, 14/06/2021. O PRESIDENTE Valentín González Formoso O SECRETARIO José Luis Almau Supervía
18/06/2021 | Administración LocalMunicipal
Arteixo
Renda e Exaccións
Aprobación do padrón provisional de vaos correspondente ao exercicio 2021, por importe de 125.338,47 €

Por Resolución da Alcaldía de data dez de xuño de 2021 e con número 1553, acordouse: “PRIMEIRO: Aprobar o padrón da “taxa pola entrada de vehículos a traves de beirarrúas e reservas da vía pública para aparcamento exclusivo, parada de vehículos, carga e descarga de mercancías de calquera clase (vaos)” (ordenanza fiscal nº 23), correspondente ó período impositivo do exercicio 2021, no que constan 511 recibos por un importe de CENTO VINTE E CINCO MIL TRESCENTOS TRINTA E OITO EUROS E CORENTA E SETE CÉNTIMOS (125.338,47 €), que comeza por A. D GRUPO REGUEIRA SA e remata por DOMINIQUE ORUE WAIT. SEGUNDO: Expoñer ó público tódolos datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO: Contra as liquidacións incorporadas ó Padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente”. Arteixo, 11 de xuño de 2021. Asina dixitalmente: Rafael Borja Villascuerna Del Caño (CONCELLEIRA DE ECONOMÍA E FACENDA, CONTRATACIÓN, TURISMO E NOVAS TECNOLOXÍAS)
07/06/2021 | Administración LocalMunicipal
Carral
Desafectación transitoria do terreo destinado a “Equipamento a Centro de Saúde” e cesión gratuíta do devandito ben ao Servizo Galego de Saude (Xunta de Galicia)

ANUNCIO Polo presente faise público que o Pleno do Concello de Carral, en sesión ordinaria celebrada o 25 de marzo de 2021, adoptou, entre outros, os acordos de iniciación de expedientes de: a) Desafectación transitoria do terreo destinado a “EQUIPAMENTO A Centro de Saúde” aos exclusivos efectos de posibilitar a súa transmisión ao Servizo Galego de Saúde (Xunta de Galicia) e coa condición de que, se tal Administración acepta a cesión que se pretende, afecte inmediatamente, sen solución de continuidade, o terreo ao seu dominio público (servizo público-centro de saúde), permanecendo en caso contrario o devandito terreo coa calificación xurídica de dominio público municipal. b) Cesión gratuita do devandito ben ao Servizo Galego de Saúde (Xunta de Galicia). De acordo co establecido nos artigos 8.2 e 110.1. f) do Real Decreto 1372/1986, do 13 de xuño, polo que se aproba o Regulamento de Bens das Entidades Locais, sométense ambos expedientes a información pública polo prazo DUN MES dende a publicación deste auncio no BOP, transcurrido o cal, serán sometidos ao Pleno do Concello para a súa resolución e a das alegacións que no seu caso se presenten. Contra os presentes acordos non procede recurso algún en vía administrativa, por referírense a actos de trámite non cualificados segundo o establecido no artigo 107.1 da Lei 30/1992, do 26 de novembro, de réxime xurídico das Administracións Públicas e do procedemento administrativo común, sen prexuízo de que os interesados poidan alegar a súa eventual oposición a aqueles para a súa consideración na resolución que poña fin ao procedemento. Carral, 31 de maio de 2021. O ALCALDE Francisco Javier Gestal Pose
07/06/2021 | Administración LocalMunicipal
Santiago de Compostela
Secretaría Xeral
Acordo plenario sesión ordinaria 31 de maio de 2021

ANUNCIO O Pleno da Corporación do Concello de Santiago de Compostela, na sesión ordinaria que tivo lugar 31 de maio de 2021, adoptou o seguinte acordo: DECLARACIÓN DE INTERESE XERAL MUNICIPAL DO PROXECTO “CENTRO DE SERVIZOS INNOVADORES PARA EMPRESAS BIOTECNOLÓXICAS (CSIEB) PROMOVIDO POR SIONLLA BIOTECH, S. L.” Primeiro. –Declarar como de interese xeral municipal para o Concello de Santiago de Compostela o proxecto CENTRO DE SERVIZOS INNOVADORES PARA EMPRESAS BIOTECNOLÓXICAS (CSIEB) promovido por SIONLLA BIOTECH, S. L., no marco da convocatoria de Xunta de Galicia de axudas ao investimento para infraestruturas locais (Programa de centros de fabricación avanzada), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020. Segundo. –Publicar no Boletín Oficial da Provincia o contido deste acordo, así como no taboleiro de anuncios do Concello. Terceiro. –Trasladar o contido deste acordo á empresa SIONLLA BIOTECH, S. L. O que se publica aos efectos oportunos. Santiago de Compostela, 2 de xuño de 2021. Xosé A. Sánchez Bugallo Alcalde de Santiago de Compostela
07/06/2021 | Administración LocalMunicipal
Camariñas
Aprobación inicial do padrón da taxa por subministro de auga do exercicio 2021

Aprobado por Resolución da Alcaldía do día 3 de xuño de 2021 o Padrón da taxa por subministro de auga (incluído o canon de auga e o coeficiente de vertedura), correspondente ao exercicio de 2021, sométese este a exposición pública por prazo de quince días para os efectos de presentación das reclamacións que se consideren oportunas. De non presentarse reclamacións contra o dito Padrón durante o período de exposición pública, entenderase definitivamente aprobado. A presente publicación ten a consideración de notificación colectiva conforme ao disposto no artigo 102.3 da Lei xeral tributaria. Transcurrido o prazo de exposición pública, poderá interponerse no prazo dun mes o recurso de reposición previsto no artigo 108 da Lei 7/1985, do 2 de abril e no artigo 14.2 do Texto Refundido da Lei reguladora das facendas locais, ante o mesmo órgano que os aprobou. Non se poderá interponer recurso contencioso-administrativo ata que sexa resolto expresamente ou ata que se produza a súa desestimación por silencio. Transcorrido un mes dende a interposición do recurso de reposición sen que se notifique a súa resolución entenderase desestimado por silencio administrativo e quedará expedita a vía contencioso-administrativa. O recurso contencioso-administrativo pode ser interposto ante o Xulgado do Contencioso-Administrativo da Coruña, no prazo de dous meses contados dende o seguinte ao que lle sexa notificada a resolución expresa do recurso de reposición ou seis meses dende a data en que transcorra un mes da interposición do devandito recurso de reposición. No referente á repercusión do canon da auga e o coeficiente de vertedura incluídos no Padrón da taxa por subministro de auga, estes poderán ser obxecto de reclamación económico-administrativa ante a Xunta Superior de Facenda da Consellería de Facenda no prazo dun mes a contar dende a finalización do prazo de exposición pública. A falta de pagamento do canon de auga e do coeficiente de vertedura no período voluntario suporá a esixencia destes directamente ao contribuínte pola vía de constrinximento pola consellería competente en materia de facenda da Xunta de Galicia. Camariñas, 3 de xuño de 2021 O ALCALDE, Asdo. Sandra Insua Rial
07/06/2021 | Administración LocalMunicipal
Ares
Modificación da Ordenanza reguladora da taxa de estacionamento

EDICTO Aprobada con carácter provisional na sesión plenaria ordinaria do día 31-05-2021 a modificación da Ordenanza reguladora e fiscal do estacionamento regulado e da taxa pola súa utilización no Concello de Ares, nos termos do artigo 17 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas locais, exponse a información pública polo prazo de trinta días para que os interesados poidan examinar o expediente e presentar reclamacións que estimen oportunas. En ausencia de reclamacións-alegacións o acordo entón provisional elevarase automáticamente a definitivo. Ares, a tres de xuño de 2021. O alcalde Asdo.: Julio Ignacio Iglesias Redondo
07/06/2021 | Administración LocalMunicipal
Sada
Servizos Económicos
Anuncio de exposición ao público do acordo sobre modificación de Ordenanza municipal núm.16

Anuncio de exposición ao público do acordo sobre modificación de Ordenanza municipal O Pleno do Concello, en sesión celebrada o día de 27 maio de 2021, adoptou, entre outros, o seguinte acordo de aprobación con carácter provisional: -Modificación da Ordenanza fiscal número 16, reguladora da taxa por ocupación de terreos de uso público con postos, barracas de venda, espectáculos ou atraccións, industrias da rúa e ambulantes e rodaxe cinematográfica. O dito expediente quedan de manifesto na secretaría xeral deste Concello polo prazo de trinta (30) días hábiles, contados dende o seguinte ao de publicación do presente anuncio no BOP co fin de que durante o dito prazo se poidan formular as reclamacións que se consideren oportuna. Transcorrido o prazo de exposición pública, O Pleno do Concello adoptará o acordo definitivo que proceda, resolvendo as reclamacións que se teñan presentado e aprobando a redacción definitiva da ordenanza. No caso de que non se teñan presentado reclamacións, o acordo ata entón provisional entenderase definitivamente adoptado, sen necesidade de novo acordo plenario. Sada, 3 de xuño de 2021 O alcalde Oscar Benito Portela Fernández
07/06/2021 | Administración LocalMunicipal
Cabana de Bergantiños
Orzamento da corporación para o ano 2021

Aprobación definitiva do orzamento municipal de 2021 Rematado o prazo de 15 días hábiles dende a publicación do acordo de aprobación inicial do orzamento xeral do Concello de Cabana de Bergantiños para o exercicio económico de 2021, que tivo lugar na sesión extraordinaria celebrada o 29 de abril de 2021, sen que se presentaran reclamacións contra o mesmo, dita aprobación pode considerarse definitiva de acordo co establecido no artigo 169.3 do RDL 2/2004, do 5 de marzo, e 20.3 do Real Decreto 500/1990, procédese á publicación do resumo por capítulos do mencionado orzamento: Na referida sesión plenaria se acordou aprobar o cadro de persoal, segundo o previsto no artigo 127 do Real Decreto Lexislativo 781/1986, que se reproduce a continuación: Igualmente aprobouse a masa salarial do persoal laboral, que ascende a 354.717,58 €. O que se publica para xeral coñecemento, sinalando que, de conformidade co establecido no art.171 do Real Decreto Lexislativo 2/2004, do 5 de marzo, contra o acordo de aprobación definitiva poderá interpoñerse directamente o recurso contencioso-administrativo, na forma e prazos que establecen as normas da referida xurisdición. Cabana de Bergantiños, a 2 de xuño de 2021. O alcalde D. José Muíño Domínguez
07/06/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.77767. Solicitude de concesión de augas públicas solicitada por Susana Losada González (Porto do Son)

Alejandro Adolfo Svoboda Alegrias solicita de Augas de Galicia a concesión dun aproveitamento de augas públicas coas seguintes características: SOLICITANTE: Alejandro Adolfo Svoboda Alegrias VOLUME TOTAL ANUAL: 700 m 3 DESTINO: doméstico e rega. ORIXE: pozo LUGAR: Abuín PARROQUIA: Baroña (San Pedro) CONCELLO: Porto do Son O aproveitamento de augas constará dun pozo de barrena situado, nun dos tres puntos de sondaxe propostos. Os puntos de sondaxe propostos localízanse nas parcelas 15072A010013730000PG, 15072A010090270000PJ e 15072A010014600000PZ e dende alí levarase a auga, a través de camiños públicos ata a parcela e vivenda abastecer de referencia catastral 15072A010011350001AR. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Porto do Son ou nas oficinas deste servizo, situadas na rúa Tomiño número 16 baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, O xefe do servizo territorial – Jesús Antonio Manrique Merino, en Santiago de Compostela, o 1 de xuño de 2021